Езоп
Страхливецът и гарваните

Превод от старогръцки: Тодор Сарафов, 1967

chitanka.info

Един страхлив мъж тръгнал на война. Но чул гарвани да грачат. Захвърлил оръжието и се притаил. После го взел и отново продължил. Но ето че пак програкали. И той отново се спрял. Най-сетне се обадил:

— А бе вие можете да си грачите колкото ви сили държат, но от моето месо няма да вкусите.

Баснята е за прекалените страхливци.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.